***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ ҖАВАПЛАРЫ**

(2023-2024 нче уку елы)

**10 нчы сыйныф**

1. **Комедия жанры турында исегезгә төшерегез. Аның үзенчәлекләрен барлап языгыз. Мисаллар китерегез (6 балл)**

**Җавап:** Комедия – драма төренең юмористик яисә сатирик яктан якын килеп көлүгә нигезләнгән, тормыш-көнкүрештәге, аерым кешеләр характерындагы кимчелекле яклардан көлеп, конфликт һәм характерлар, вакыйга-күренешләр һәм хәрәкәт көлкеле, кызыклы формада сурәтләнгән бер жанры. Татар әдәбиятында Г. Камалның “Беренче театр”, “Бәхетсез егет”, “Бүләк өчен”, “Банкрот”, “Безнең шәһәрнең серләре”, Т. Миңнуллинның “Гөргери кияүләре”, “Йөрәк маем” комедияләре һ.б. бар.

**2. Рәсемгә игътибар итегез. Ул кайсы әсәргә карата ясалган? Әсәрнең исемен, авторын языгыз, әсәр геройларын атагыз (6 балл)**



**Җавап:** Фатих Әмирхан “Хәят”. Әсәр геройлары – Хәят, Лиза, Михаил, Евгений, Газизә абыстай, Рәхимиә абыстай, Борхан Гыймадов, Әминә, Гали Арсланов

**3. Казан ханлыгы чоры әдәбияты кайсы гасырны үз эченә ала (2 балл)**

а) XIII йөзнең урталарыннан алып XV гасырның ахырлары

ә) XV гасыр урталарыннан башлап XVI гасырны да үз эченә ала

б) XV гасыр урталарыннан XVII гасыр урталарына кадәр

**Җавап:** ә) XV гасыр урталарыннан башлап XVI гасырны да үз эченә ала

**4. XIX гасыр әдәбияты шагыйрен билгеләгез (2 балл)**

а) Мәүлә Колый

ә) Габделҗәббар Кандалый

б) Муса Акъегетзадә

**Җавап:** ә) Габделҗәббар Кандалый

**5. Әсәрләрнең авторын, жанрын языгыз (6 балл)**

а) «Хисаметдин менла» \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

ә) «Ак чәчәкләр» \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

б) «Беренче театр» \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**Җавап:**

а) «Хисаметдин менла» Муса Акъегетзадә повесть

ә) «Ак чәчәкләр» Габдрахман Әпсәләмов роман

б) «Беренче театр» Галиәсгар Камал комедия

**6. Портретка игътибар итегез. Биредә кем сурәтләнгән? Бу әдип турында өч фактны искә төшереп языгыз (6 балл)**



**Җавап:** Рәсемдә:Галиәсгар Камал

1) Галиәсгар Камал 1879 елның 6 гыйнваренда Казанда туа.

2) Г. Камал – татар милли театры үстерү эшенә зур көч куйган шәхес.

3) Галиәсгар Камал – комедия остасы.

4) Галиәсгар Камал “Сәйяр” труппасында артист һәм режиссер булып эшли.

5) Галиәсгар Камалның “Беренче театр”, “Бәхетсез егет”, “Бүләк өчен”, “Банкрот”, “Безнең шәһәрнең серләре” комедияләре бар.

**7.** **Шигырьнең исемен, авторын языгыз. Шигырьне тулысы белән искә төшереп, анда бирелгән төп хис-тойгыны билгеләгез (7 балл)**

Сандугачларны ишетми

Йөримме карурманда?

Тамчылар күрмиммени соң,

Шаулап, яңгыр яуганда?

Талларга качты сандугач –

Мин аны эзлиммени?

Сандугач керде күңелгә –

Җырламый түзиммени?!

**Җавап:** Рәшит Әхмәтҗанов “Сандугач керде күңелгә”. Төп хис – мәхәббәт

**8. Бәхет – ул... Әлеге фикерне дәвам итеп языгыз****, әдәбияттан мисаллар китерергә дә онытмагыз (10 балл)**