***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ ҖАВАПЛАРЫ**

(2023-2024 нче уку елы)

**11 нче сыйныф**

**1. Дастан жанры турында исегезгә төшерегез. Аның үзенчәлекләрен барлап языгыз. Мисаллар китерегез**  **(6 балл)**

**Җавап:** Дастан – аерым бер халыкның тарихына, мифологик ышануларына нигезләнгән героик эчтәлекле, романтик рухлы әсәр. Тарихтагы вакыйгаларны, риваять-легендаларны әдәби эшкәртеп иҗат ителә. Халык авыз иҗатының күләмле жанры, лиро-эпик характердагы әсәрләр рәтенә керә. Дастаннар мавактыргыч сюжетка нигезләнә, искиткеч матур, тәэсирле тел белән иҗат ителә. Татар халкында “Идегәй”, Чура батыр”, “Җик Мәргән” һ.б. дастаннар мәгълүм.

**2. Рәсемгә игътибар итегез. Ул кайсы әсәргә карата ясалган? Әсәрнең исемен, авторын языгыз, әсәр геройларын атагыз (6 балл)**



**Җавап:** Кол Гали “Кыйссаи Йосыф”. Әсәр геройлары – Йосыф, Зөләйха, Йагъкуб, Йосыфның агалары, Малик Дәгыйрь һ.б.

**3. Алтын Урда чоры әдәбияты кайсы гасырларны үз эченә ала? (2 балл)**

а) XIV йөзнең урталарыннан алып XV гасырның урталарына кадәр

ә) XIII йөзнең урталарыннан алып XV гасырның ахырларына кадәр

б) XV гасыр урталарыннан XVI гасыр урталарына кадәр

**Җавап:** ә) XIII йөзнең урталарыннан алып XV гасырның ахырларына кадәр

**4. Казан ханлыгы чоры шагыйрен билгеләгез (2 балл)**

а) Мөхәммәдьяр

ә) Габделҗәббар Кандалый

б) Муса Акъегетзадә

**Җавап:** а) Мөхәммәдьяр

**5. Әсәрләрнең авторын, жанрын языгыз (6 балл)**

а) «Сөһәйл вә Гөлдерсен» Сәйф Сараи поэма

ә) «Кораб» Дәрдемәнд шигырь

б) «Беренче театр» Галиәсгар Камал комедия

**6. Портретка игътибар итегез. Биредә кем сурәтләнгән? Бу әдип турында өч фактны искә төшереп языгыз (6 балл)**



**Җавап:** Рәсемдә Фатих Әмирхан

1) ­­­­­­­­­­­­­­­­­­Фатих Әмирхан 1886 елның 1 гыйнварында Казанда туа.

2) “Мөхәммәдия” мәдрәсәсендә укый.

3) Мәскәүдә балалар журналында эшли.

4) 1907 елда Фатих Әмирханны кинәт кенә паралич суга, һәм ул гомерлеккә йөри алмас хәлгә кала.

5) Фатих Әмирханның “Нәҗип”, “Корбан”, “Хәят”, “Гәрәфә кич төшемдә”, Фәтхулла хәзрәт” һ.б. әсәрләре бар һ.б.

**7.** **Әсәрнең исемен, авторын языгыз. Әсәрне тулысы белән искә төшереп, анда бирелгән хис-тойгыны билгеләгез (7 балл)**

Ә ай күктә һаман сүгнеп йөри  
Җил йоклады исә төн белән;  
Айның хатыны да юк,  
Ай ялгыз ул,  
Төн үткәрсен соң ул кем белән...  
Җил, хәерсез, ятып йокламаса,  
Җирдә алай-болай иткәли,  
Төндә йөргән кайбер кешеләрнең  
Бүрекләрен урлап киткәли...  
Ә ай көлә,  
Айга кызык була,  
Ай ялгыз ул картлык көнендә,  
Өйләнәлми калган,  
Шуның өчен  
Кайгы нуры күренә йөзендә...

**Җавап:** Һади Такташ. “Мәхәббәт тәүбәсе” поэмасы. Төп хис – якыннарың алдында җаваплылык хисе

**8. Мәхәббәт – ул... Әлеге фикерне дәвам итеп языгыз, әдәбияттан мисаллар китерергә дә онытмагыз (10 балл)**